b'\n_START_ARTICLE_\nFranc Zalar\n_START_SECTION_\n\xc5\xbdivljenje in delo\n_START_PARAGRAPH_\nZalar je leta 1968 diplomiral na ljubljanski Filozofski fakulteti. Leta 1962 se je zaposlil kot kustos v Mestnem muzeju Ljubljana, kjer je postal 1990 vi\xc5\xa1ji kustos, 1996 pa muzejski svetovalec._NEWLINE_Zalar se je takoj po diplomi za\xc4\x8del aktivno ukvarjati s kritiko sodobne umetnosti, sprva je \xc4\x8dlanke objavljal v zagreb\xc5\xa1kem Telegramu, nato pa najve\xc4\x8d v Ljubljanskem dnevniku. Strokovne in poljudne \xc4\x8dlanke je objavljal tudi v revijah Sinteza, Sodobnost, Na\xc5\xa1i razgledi in drugih. V okviru Mestnega muzeja je raziskoval ljubljansko portretno in vedutno slikarstvo ter na to temo pripravil ve\xc4\x8d razstav.'